VELKOMMEN

Blizzard og Gamer.no arrangerer en stor turnering i nye og morsomme «Archon Mode» i Legacy of the Void. Denne turneringen skal være et breddetilbud for miljøet og spillere som vil forsøke seg i en uformell og annerledes konkurranseform.

Spillvarianten går ut på at to spillere deler kontroll over én og samme hær. Dette er et frieri til spillere som ikke ønsker å hoppe rett ut i den konkurransefokuserte flerspillerdelen. Én spiller kan for eksempel fokusere på å samle ressurser og bygge bygninger mens en annen kontrollerer styrkene i kamp. Svært mange StarCraft-fans har høye forhåpninger til dette.

Ta med en kompis og meld deg på da vel!

OPPSETT OG INFORMASJON

Påmeldingsfrist: 30. november klokken 18:00

Innsjekking: Åpner 18:00 og stenger 18:30.

Lag som ikke sjekker inn i tide får IKKE bli med å spille.

Sluttspillet vil sendes på Scotsman i Oslo søndag 6. desember fra klokken 1600 i samarbeid med BarCraftOslo! Her vil du få mulighet til å møte personligheter, kjente spillere, og noen av deltakerne i sluttspillet!

KOMMUNIKASJON

Alle lag skal bruke kampenes kommentarfelt for kampavvikling og kommunikasjon mellom lagene

Benytt «kontakt admin»-knappen på kampsiden ved problemer

ORGANISERING AV KAMPER

Turneringen starter med et gruppespill mandag 30. november. Lagene får seks dager på seg til å gjennomføre tre kamper i gruppespillet, og de to beste fra hver gruppe går videre til en utslagscup som spilles søndag 6. desember. Gamer.no har valgt denne formen for å gjøre det enklere for de som ikke er vant med å delta i konkurranser.

Dersom motstander ikke svarer innen 15 minutter etter oppsatt tidspunkt for kampstart skal seier på walkover registreres

Kampresultat registreres av kampens taper, skjermbilde bør lastes opp for å unngå uenighet

Kampene i gruppespillet spilles best av 3.

Startkart for gruppespill kampene er listet under, taper velger neste kart:

Runde 1: Central Protocol (Tirsdag kl. 20.00)

Runde 2: Lerilak Crest (Torsdag kl. 20.00)

Runde 3: Ruins of Seras (Fredag kl. 20.00)

Lagene kan utsette kamper dersom de blir enige om nytt tidspunkt, og denne ikke er konflikt med påfølgende kamper. Alle kamper må være ferdigspilt lørdag 5. desember kl. 23:59. Sluttspillet spilles fortløpende fra klokken 16.00 søndag 6. desember

I sluttspillet spilles kampene best av 5. Finalen spilles best av 7.

Sluttspillet har ingen startkart, men benytter kartveto. Laget oppført som hjemmelag vetoer først. Vetoprosedyre er som følger: A ban, B ban, A pick, taper velger

Turneringen benytter enkeltutslagsmetode.

Turneringen benytter seg av Legacy of the Voids « 1v1 map pool»

PREMIENE

1. plass: 2 x 500 kroner, to Collector's Edition, to t-skjorter, to hettegensere og plakater

2. plass: 2 x 500 kroner, to t-skjorter, to hettegensere og plakater

3. plass: 2 x 500 kroner, to hettegensere og plakater

4.-8. plass: 2 x 250 kroner, to t-skjorter og plakater

9.-12. plass: Plakater

KLAGER

Ved klager skal administator kontaktes via «kontakt admin» knappen i kampens kommentarfelt

TEKNISKE PROBLEMER

Ved problemer/spørsmål underveis, før, eller etter kampen bruk «kontakt admin»-knappen på kampsiden.

REGELVERK

Detaljert informasjon om reglene kommer.

LIVE STREAM

Eskil «Fearsome» Uggen og Julian «DogSledder» Nash, kjent fra League of Legends-sendingene i Telenorligaen vil vise og kommentere kampene. Vi viser så mange kamper som mulig på GamerTV.